<classify> Mchoraji James Gayo na katuni yake maarufu ya Kingo anaongea kwa kifupi tu Wanasiasa hawapendi kuchorwa...ila kazi ya sanaa si ya kudhihaki, hii ni baada ya kuulizwa; Je, viongozi wanachukuliaje akiwachora? katika mjadala wa Sanaa katika kuleta mabadiliko ulioandaliwa na Kavazi ndani ya jengo la Tume ya Taifa ya Sayansi na Teknolojia COSTECH jioni ya jana, Agosti 16. Mzee Gayo mchoraji maarufu ambaye kupitia katuni yake ya Kingo miaka nenda rudi anafahamika kama Mzee Kingo kwenye mjadala akiwa na mwanamuziki Vitalis Maembe, muongozaji wa tukio na Mhadhiri wa UDSM, Dr. Vincensia Shule pamoja na wadau wengine wakigusia jinsi sanaa yao inavyochukuliwa pia wengineo kutojua nguvu yake katika kuleta mabadiliko, na pengine kuonekana chombo cha ukosoaji tu pasipo mazuri inayotenda kuwakilisha jamii. Mzee Gayo akieleza kuhusu masaibu au kutofautiana na viongozi wakihisi kawachora kwa kuwasema anadai kuwa, Madhila hayakwepeki unaweza kujifungia ndani ukayapata pia.Mzee Gayo alihimiza kuwa, wasanii ni sawa na madaktari na watu wengine. Kwenye jamii yapasa watu kuvumilia mtu anapotoa maoni yake. Kwenye suala la kubadilika kwa mtazamo au falsafa ya msanii anaeleza kwa kusema Waliwahi kutuitaa kwa nia tuwafanyie kampeni chama fulani hivyo kisu kingepoteza makali. Akamtolea mfano Mpoto, akisema, Kisu kinachopoteza makali. Akaenda mbali kwenye mabadiliko yenyewe kwa kutoa ushauri kwa vijana sasa kwa kusema, Vitu vinavyowateka vijana na watu wengi ni vitu vnavyowafanya wasifikiri. Kurukaruka tu, sio utu. Ni vizuri kufikiria msingi ya utu na tunavyoenenda kwa wasanii na jamii Akizungumzia kuhusu katuni yake kuwaweka wanawake wasikilizaji tu, Mzee Gayo alidai, zamani Kingo alikuwa na mtoto. Kingo inavyokuwa mbele na kuwaweka wasikilizaji wanawake si tatizo bali ni mtazamo wa Kingo. Kingo kuvaa suruali nyeupe ya mistari-mistari na tisheti nyeupe na mara chache kuvaa suti, Mzee Gayo alidai kuwa Kingo atabadilika ikiwa kuna sababu maalum ya kubadilishwa. Mzee Gayo aliyechora Kingo kwa miaka 39, Anadai kuwa Wakati naanza kulikuwa na gazeti moja tu la Uhuru, na mchoraji alikuwa Christian Gregory wa miaka ya 60. Mzee Gayo aligusia kwanini katuni zake huwa hazisemi. Alijibu kuwa Kikwazo kilikuwa ni lugha kufikia mataifa mengine nikaona maneno si ya muhimu sana. Halikuwa wazo langu ila tulikuwa tunashirikiana na wachoraji wa Finland. Ilikuwa ngumu pia kuwashawishi wahariri. Lakini nilipoanza, ikaja ikakubalika. Ikaenda mpaka Uganda, Kenya, Zambia, Namibia na kwingineko. Anaeleza mzee Gayo James Gayo maarufu kama mzee Kingo anasema kuwa, hapa nyumbani anachora kwenye magazeti dada ya Mwananchi na The Citizen, Zambia gazeti la Daily Mail, Kenya anatoa kwenye gazeti la Nairobi star, Bukedde na New Vision nchini Uganda. Lengo lake ilikuwa ni urahisi wa mataifa mengine yasome. Alidai msomi huyo aliyetunukiwa diploma ya katika ubunifu na uchoraji miaka ya 1980. Sunday Temba, msanii na mwanahabari kwenye soga hizo na wasanii alimchokoza Gayo kwa kumuliza masaibu aliyopata Vitalis Maembe kwa anaongea lakini kwake vipi haongei ikiwa mtu anajistukia mwenyewe hasa kiongozi? James Gayo aliyekulia na kusomea mkoani Mwanza akajibu kwa kusema, Neno kuleta mabadiliko halikwepo, editorial policy na hali ya siasa ilifanya nisikae sana kwenye misuguano. Waziri kama Makweta unaweza usimsikie kwa miaka minne enzi zetu. Lakini magazeti mengi yalipoanza na kuwepo kwa vyama vya upinzani ndio tukaanza kuchora sana. Fear woga si kwa wasanii au wenye magazeti ila censorship kuthibitiwa ni kubwa. Nilifuatwa mara mbili mara tatu nikiambiwa hii ulimaanisha nini. Hakuna msanii wa kuchora ambaye hajaitwa. Na wahariri wamekuwa waoga hiyo ipo. Kavazi la Mwalimu Nyerere Nyerere Resource Centre ni kituo huru kinachoendesha mijadala mbalimbali ya kijamii katika nyanya zote kilichoanzishwa ndani ya Tume ya Taifa ya Sayansi na Teknolojia COSTECH mwaka 2015 kikiwa na lengo la kuhifadhi nyaraka zilizokusanywa na waandishi wa Bayografia ya Mwalimu Nyerere ili zitumike na watafiti wengine.  <topic>: burudani 